**06.06.2024.**

**E-pasta nosaukums**

Par zobārstniecības pakalpojumu sniegšanu bērniem mobilajā autobusā

**E-pasta teksts**

Nacionālais veselības dienests (turpmāk – Dienests) informē, ka no 2024.gada 1.jūlija zobārstniecības pakalpojumus mobilajā autobusā vairs nenodrošinās Slimību profilakses un kontroles centra uzturētie autobusi.

Dienests, lai nodrošinātu valsts apmaksātus zobārstniecības pakalpojumus bērniem vietās, kur nav zobārstniecības pakalpojumu sniedzēji, plāno slēgt līgumus par zobārstniecības pakalpojumu sniegšanu bērniem mobilajā autobusā.

Ņemot vērā, ka līgumi ar ārstniecības iestādēm, kas sniedz no valsts budžeta apmaksātus zobārstniecības pakalpojumus, tiek noslēgti izvēloties pakalpojumu sniedzējus no zobārstniecības pakalpojumu sniedzēju gaidīšanas saraksta, Dienests plāno izveidot zobārstniecības pakalpojumu sniedzēju mobilajā autobusā gaidīšanas sarakstu. Lai ārstniecības iestāde tiktu uzņemta šajā gaidīšanas sarakstā, šai iestādei ir jābūt zobārstniecības speciālistiem (zobārstiem higiēnistiem) un Ārstniecības iestāžu reģistrā reģistrētam zobārstniecības mobilajam autobusam.

Ja Jūsu vadītajai zobārstniecības iestādei ir interese par šādu pakalpojumu, lūgums līdz š.g. 21.jūnijam informēt Dienesta \_\_\_\_\_\_\_\_\_\_\_\_nodaļu, rakstot uz e-pastu \_\_\_\_\_\_\_\_\_\_\_\_\_\_\_\_\_\_\_\_\_\_\_.